Euroopa Liidu Teataja L 067 , 15/03/2000 Lk 0012 - 0013



Komisjoni määrus (EÜ) nr 548/2000, 14. märts 2000, millega muudetakse määrust (EMÜ) nr 94/92, millega kehtestatakse nõukogu määruses (EMÜ) nr 2092/91 sätestatud kolmandatest riikidest importimise korda käsitlevad üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, [1] viimati muudetud komisjoni määrusega (EÜ) nr 331/2000, [2] eriti selle artiklit 11 lõiget 1, ning arvestades järgmist: (1) Vastavalt määruse (EMÜ) nr 2092/91 artikli 11 lõikele 1 võib kolmandast riigist imporditud tooteid turustada ainult juhul, kui tooted pärinevad kolmandast riigist, mis on kantud määruse (EMÜ) nr 2092/91 artikli 11 lõikes 2 sätestatud tingimuste kohaselt koostatud loetelusse. Kõnesolev loetelu esitatakse komisjoni määruse (EMÜ) nr 94/92 [3] (viimati muudetud määrusega (EÜ) nr 1367/98) [4] lisas. (2) Tšehhi Vabariik on taotlenud komisjonilt määruse (EMÜ) nr 2092/91 artikli 11 lõikes 1 sätestatud loetelusse kandmist ning esitanud komisjoni määruse (EMÜ) nr 94/92 artikli 2 lõike 2 kohaselt nõutava info. (3) Kõnealuse teabe kontrollimise ja sellele järgneva arutelu põhjal asjaomaste ametiasutustega jõuti järeldusele, et Tšehhi Vabariigis vastavad tootmist ja kontrollimist reguleerivad eeskirjad määruses (EMÜ) nr 2092/91 sätestatud eeskirjadele. (4) Argentina, Austraalia, Ungari ja Iisraeli määruse (EMÜ) nr 2092/91 artikli 11 lõikes 1 sätestatud loetelus oleku tähtaeg lõpeb 30. juunil 2000 ning impordi jätkumiseks on vaja seda pikendada. Tähtaja pikendamist Iisraeli ja Argentina suhtes kaalutakse kontrollkäikude tulemuste põhjal, mis nendesse riikidesse on tehtud või kavatsetakse teha. (5) Ungari ametiasutused on teatanud Ungari kontrolliasutuse Biokultura nime muutmisest, mis tuleb lisasse sisse kanda. (6) Austraalia, Iisraeli ja Šveitsiga seotud andmed vajavad teatavat tehnilist ajakohastamist. (7) Käesolevas määruses ettenähtud meetmed on kooskõlas määruse (EMÜ) nr 2092/91 artiklis 14 nimetatud komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 94/92 lisa muudetakse vastavalt käesoleva määruse lisale. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. märts 2000 Komisjoni nimel komisjoni liige Franz Fischler [1] EÜT L 198, 22.7.1991, lk 1. [2] EÜT L 48, 19.2.2000, lk 1. [3] EÜT L 11, 17.1.1992, lk 14. [4] EÜT L 185, 30.6.1998, lk 11. -------------------------------------------------- LISA 1. Austraaliaga seotud teksti lõppu lisatakse järgmine tekst: "TŠEHHI VABARIIK: 1. Tooteliigid: a) töötlemata taimekasvatussaadused määruse (EMÜ) nr 2092/91 artikli 1 lõike 1 punktis a määratletud tähenduses; b) toiduained, mis koosnevad põhiliselt ühest või mitmest taimsest koostisosast määruse (EMÜ) nr 2092/91 artikli 1 lõike 1 punkti b tähenduses. 2. Päritolu: lõike 1 punkti a tooted ja lõike 1 punkti b toodete mahepõllunduslikud koostisosad on kasvatatud Tšehhi Vabariigis. 3. Kontrollasutus: KEZ o.p.s. 4. Sertifikaate väljaandev asutus: - struktuuripoliitika ja ökoloogia talitus (Ministry of Agriculture) - KEZ o.p.s. 5. Loetelus oleku tähtaeg: 30.6.2003." 2. Punkti 5 Argentina, Austraalia, Ungari ja Iisraeliga seotud tekst asendatakse järgmisega: "5. Loetelus oleku tähtaeg: 30.6.2003." 3. Punktide 3 ja 4 Iisraeliga seotud tekst asendatakse järgmisega: "3. Kontrollasutus: Biokontroll Hungária Közhasznú Társaság (Biokontroll Hungária Kht) ja Skal 4. Sertifikaate väljaandev asutus: Biokontroll Hungária Közhasznú Társaság ja Skal (büroo Ungaris)" 4. Punkti 3 Austraaliaga seotud tekstis asendatakse nimetus "Australian Quarantine Inspection Service (AQIS)" järgmise nimetusega:"Australian Quarantine Inspection Service (AQIS) (Department of Agriculture, Fisheries and Forestry)" 5. Punkti 3 Iisraeliga seotud tekst asendatakse järgmisega: "3. Kontrollasutus: Plant Protection and Inspection Services (PPIS) (Ministry of Agricylture and Rural Development)." 6. Punkti 3 Šveitsiga seotud tekst asendatakse järgmisega: "3. Kontrollasutus: Institut für Marktökologie (IMO), bio.inspecta AG ja Schweizerische Vereinigung für Qualitäts- und Management-Systeme (SQS)" --------------------------------------------------